**ΑΝΑΚΟΙΝΩΣΗ ΓΕΝΙΚΟΥ ΕΦΟΡΟΥ ΕΚΛΟΓΩΝ**

**Κάρτα «αποτελεσμάτων» του πρώτου γύρου των Προεδρικών εκλογών του 2018**

Ο Γενικός Έφορος Εκλογών, με αφορμή σχόλια σε μέσα κοινωνικής δικτύωσης και σε διαδικτυακά μέσα σε Κύπρο και Ελλάδα, σχετικά με το πιο πάνω θέμα, επιθυμεί να διευκρινίσει τα ακόλουθα:

 (α) Η κάρτα η οποία κυκλοφορεί, αποτελεί μέρος των δοκιμαστικών που η εταιρεία που συνεργάζεται με τους τηλεοπτικούς σταθμούς για την οπτικοποίηση και παρουσίαση των αποτελεσμάτων των προεδρικών εκλογών, ετοίμασε και δοκίμαζε σε τηλεοπτικό σταθμό την χθεσινή μέρα και το γραφείο του και γενικότερα το Υπουργείο Εσωτερικών δεν έχει καμμιά εμπλοκή στο όλο θέμα.

(β) Κακώς χρησιμοποιήθηκε η συγκεκριμένη κάρτα με τα λογότυπα του Υπουργείου Εσωτερικών και την αναφορά «Επίσημα αποτελέσματα», έστω και αν χρησιμοποιήθηκαν για την ετοιμασία της τα τελικά αποτελέσματα των προεδρικών εκλογών του 2013, με αλλαγή και χρήση των ονομάτων και φωτογραφιών των τωρινών υποψηφίων.

Σημειώνεται πως ο Γενικός Έφορος Εκλογών, μόλις περιήλθε στην αντίληψη του το συγκεκριμένο συμβάν, είχε επικοινωνία με την εταιρεία και δόθηκαν οδηγίες για απόσυρση της εν λόγω κάρτας, πράγμα που έγινε, και συνέχιση των δοκιμαστικών στους υπόλοιπους τηλεοπτικούς σταθμούς χωρίς την χρήση των συγκεκριμένων δεδομένων.

 Γραφείο Γενικού Εφόρου Εκλογών

20 Ιανουαρίου, 2018